Tamara de Lempicka, (pòl. Tamara Łempicka, 1898-1980), to bëła achtnionô pòlskô artistkô malôrka z epoki Art Deco, malëjącô w sztélu kùbisticznô-neoklasicznem, znóna z ji òbrôzów gòłéch białek i pòrtrétów aristokratów óras ji biseksualnéch romansów. W Parizu brëkòwała artisticzny pseùdonim Tamara de i nôzwëstkò od ji pierszego chłopa, Łempickiego. We Francëji i Europie bëła baro pòpùlarnô i mieła wielné dëtki z pòrtrétów baro bokadech lëdzy. W 1929 roku cządnik miemiecczi dlô białków Die Dame obsztalował od Tamary òbrôz na òbkłôdkã. Tamara ùsadzyła swòj Autopòrtrét w zelonem aùcie Bugatti, chtëren nen òbrôz ostôł symbòlã kùńsztu Art Deco i ti epoki.